Pentagon (sørkoreansk band)

**Pentagon** (koreansk: 펜타곤; stilisert som **PENTAGON**; forkortet som **PTG**) er en sørkoreansk guttegruppe som ble etablert av Cube Entertainment i 2016. Gruppen består av ni medlemmer: Jinho, Hui, Hongseok, Shinwon, Yeo One, Yan An, Yuto, Kino og Wooseok. Opprinnelig hadde gruppen ti medlemmer, men E'Dawn forlot gruppen og plateselskapet 14. november 2018. Gruppen ble satt sammen gjennom tv-kanalen Mnets program *Pentagon Maker*. Pentagon ga ut sin første EP den 10 oktober 2016.

## Navn
Gruppens navn skal symbolisere at medlemmene utgjør en perfekt gruppe, ved at de alle besitter de fem ferdighetene som et idol må beherske: vokal eller rap, dans, teamarbeid, talent og innstilling.

## Historie

### Før debuten
I 2010 var Hui K-pop-trainee hos Jyp Entertainment, etter å ha vunnet første plass i konkurransen *Best Male Vocal at JYP 7th Audition Final Round*. Han konkurrerte også i den første sesongen av kinesisk *Idol*, men klarte ikke å komme videre. Kino var medlem av et danseteam kalt *Urban Boyz*. I desember 2013 fremførte Hui, E'Dawn, Yeo One og Kino en *dance stage* på KBS Song Festival. I februar 2014 danset E'Dawn og Kino på Jirayu Tangsrisuk's første konsert, "James Ji Monkey King Fan Meeting". Jinho debuterte under artistnavnet *Jino* som medlem av SM The Ballad. Hongseok deltok i Mnet og YG Entertainment sitt reality overlevelsesprogram, *Mix and Match*. Han klarte derimot ikke å bli medlem av den vinnende guttegruppen, iKon. Han og Jinho ble med under Cube i 2015. Yan An og Yuto kom videre fra "Cube Star World Audition" sitt utenlandske utvalg, og ble Cube traineer i 2014. I februar 2015 deltok Jinho og Hui i en vokal prosjektgruppe *Seorin-dong Barn* (서린동 아이들) og utga en remake av Lee Won-Jin Og Ryu Keum-Deoks 1994-klassiker "For All the New Lovers".

Den 31. desember 2015 avslørte Cube Entertainment at de ville debutere sin tredje guttegruppe etter Beast og BtoB, kalt Pentagon.

### 2016
Cube Entertainment introduserte Pentagon med traileren "Come into The World" 26. april 2016. Gruppens offisielle Twitter, Facebook og Weibo ble lansert samme dag.

Gruppen deltok i Sør-Koreas tv-kanal Mnets realityprogram *Pentagon Maker*, som ble sendt online gjennom Mnets digitale innholdsmerke, M2. Gruppen var basert på fem kategorier: vokal eller rap, dans, talent, innsikt, and teamarbeid. Hvert medlem var dømt individuelt eller som en enhet for å fastslå om de var passende til å bli et medlem av Pentagon. De ble satt til å debutere 16. juli 2016. På slutten av showet ble Jinho, Hui, Hongseok, Yeo One, Yuto, Kino, og Wooseok bekreftet som offisielle medlemmer av gruppen.

Den 9. juli lanserte Pentagon samarbeidssangene "Young" (produsert av Dok2) og "Find Me" (produsert av Tiger JK). En musikkvideo for "Young", med medlemmene Hui, Yeo One, Kino, Wooseok og Yuto, ble utgitt. Det var opprinnelig planlagt at gruppen holde debutkonserten 23. juli 2016, på Jamsil Indoor Stadium, men Cube Entertainment forsinket konserten og debutdatoen for gruppen på grunn av interne problemer.

Pentagon hadde sin offisielle debut 10. oktober 2016 med 10 medlemmer, inkludert medlemmene E'Dawn, Shinwon og Yan An, som ble eliminert fra *Pentagon Maker*. Den samme dagen utga Pentagon sin første koreanske EP, *Pentagon*. Dette inneholdt syv sanger, inkludert hovedsingelen, "Gorilla", som ble framført under deres debut *showcase*. EP-en kom på sjuendeplass på Gaon chart og forble på topp 10 i to sammenhengende uker på Japans Tower Record Kpop ukentlige liste. Shinwon kunne ikke delta på promoteringsaktivitetene rundt albumet 24. oktober, grunnet en kneskade. 4. november avslørte Cube at Pentagon skulle ha deres offisielle debut i Japan 10. desember 2016. 7. november holdt Pentagon sin første "fan signering", med 100 deltakere. Pentagon fikk kallenavnet 'King Kongdol' på grunn av deres gorilla dans i debut sangen, 'Gorilla'.

6. desember holdt gruppen sin første solokonsert, "Pentagon Mini Concert Tentastic Vol. 1", på Yes24 Live Hall i Gwangjin-Distriktet i Seoul. Billettene til konserten ble utsolgt innen åtte minutter etter å ha gått i salg. De ga en sniktitt på sin nye sang "Can You Feel It" i forkant av deres comeback dagen etter.

10. desember holdt Pentagon sitt første *showcase* i Japan på Toyusu Pit, Tokyo, Japanmed mer enn 3,000 publikummere tilstede. 11. desember dukket Pentagon opp i Abema TV 'Fresh!' Kpopstarz, og fikk over 340,000 liveseere. Gruppen fikk over fire ganger så mange gjennomsnittlige liveseere som Beast, VIXX, B.A.P, Boyfriend, og U-Kiss, og har det andre høyeste liveseere i programmets historie. Pentagon satte tre 'høyhastighets' rekorder, inkludert å være den raskeste gruppen til å debutere i Japan, raskeste innenlands solo konsert, og den raskeste konserten til å bli solgt ut. Pentagon deltok i Cube Entertainment sin julesang, med andre artister under plateselskapet, som Hyuna, Jang Hyun-seung, BtoB, Roh Ji-hoon og CLC. "Special Christmas" ble utgitt digitalt 12. desember 2016, som en julegave til fans.

### 2017

22. januar 2017 ga Pentagon ut en musikkvideo for "Pretty Pretty", et spor fra deres andre koreanske EP *Five Senses*, med I. O. I's Kim Chung-ha.

29. mars slapp Pentagon sin første Japanske EP *Gorilla*, som debuterte på sjetteplass på Gaon chart og tredjeplass på Oricon Chart. Albumet inneholder seks spor, inkludert japanske versjoner av de tidligere utgitte sporene "Gorilla", "Can You Feel It", "Pretty Pretty" og "You Are", i tillegg til to nye Japanske spor, "Hikari" og " Get Down".  24. mars solgte Pentagon ut en reservasjon for deres spesielle mini live & talk konsert på Shinagawa Stellaball i Tokyo for å feire utgivelsen av deres første japanske EP. Mer enn 5000 personer søkte om å delta, men på grunn av kapasitetsgrensen var det bare 4000 seter tilgjengelig. Ifølge Japans Tower Records ble *Gorilla* rangert på førsteplass i albumlistene i løpet av dagen, og nådde tredjeplass på Oricon sin Daily Album Chart med et debut salg av 10,292 eksemplarer. 3. mars tok *Gorilla* førsteplassen i den Japanske Tower Records Monthly Chart og fikk sin fjerde 'høyhastighets' rekord for å oppnå førsteplass i de japanske musikklistene.

18. mai ga gruppen ut singelen "Beautiful", en ballade produsert av Jung Il-hoon, en annen artist under deres plateselskap. Gruppen holdt en tre-dagers konsert med tittelen "Tentastic Vol. 2 'Trust" fra 10 til 12. juni på Shinhan Card Fan Live Hall. Konserten ble delt inn i "P dag", "T dag" og "G dag" og viste frem ulike konsepter og forestillinger. Billetter til konsertene ble utsolgt på ti minutter.

12. juni ga gruppen ut sin tredje koreanske EP *Ceremony,* som inkluderer den forhåndsutgitte singelen "Beautiful" og hovedsingelen "Critical Beauty"(예뻐죽겠네). EP-en ble deres første hit i USA, og kom på 14. plass på Billboard's world chart. Yan An var ikke i stand til å delta i albumpromoteringer og aktiviteter, på grunn av en skade på høyre hånd påført 31. mai 2017. 24. juli ga de ut en overraskelse musikkvideo for sine fans, med navn "To Universe". På samme dag mottok Pentagon sin første nykommer pris på Asia Model Awards.

I september hadde de premiere på kortfilmen "When I Was in Love", med Gong Seung-yeon, før comebacket. 6. september ga gruppen ut sin fjerde koreanske EP *Demo_01,* som inkluderer hovedsingelen "Like This", produsert av Hui. EP-en markerte deres første helt selvkomponerte album siden debuten. De holdt også sin tredje solokonsert, "Pentagon Mini Concert Tentastic Vol. 3, 'Promise'" på Yes24 Live Hall i Gwangjin Distriktet, Seoul. Gruppen gjorde en spesiell opptreden på tv-serien *Hello, My Twenties!*, som ble sendt på JTBC. Pentagon fikk sin andre nykommer pris på den første Soribada Best K-Music Awards 20. september, etterfulgt av Rising star Award på Korea Music Festival Special Awards.

14. november ga de ut en forhåndsutgivelsessang, "Stay", som inneholdt Pentagons vokalister.
Den 22. november ga gruppen ut sin femte koreanske EP *Demo_02,* som inkluderer singelen "Runaway", som er den andre singelen som ble produsert av Hui. Gruppen holdt senere sin fjerde solokonsert, "Pentagon Mini Concert Tentastic Vol. 4, "Dream"" på Blue Square I-Market Hall i Seoul. Dagen etter ga gruppen ut en spesiell musikkvideo, "Violet". Sangen er en sentimental sang komponert av Kino og skrevet av E'Dawn, Yuto Og Wooseok.

Pentagons EP *Gorilla* tok tredjeplass i K-pop Japan Topp 10 album.

### 2018

17. januar 2018 lanserte Pentagon sitt andre japanske EP *Violet*. EP-en debuterte på førsteplass på Tower Record weekly album chart og ble nummer fire på Oricon Weekly Album Chart. De holdt sin siste solokonsert, "Pentagon Mini Concert Tentastic Vol. 5, Mirakel" 1. april på Blue Square I-Market Hall, Seoul.

Den 2. april slapp Pentagonsitt sjette koreanske EP *Positive,* hvilke har seks spor inkludert hovedsingelen "빛나리 (Shine)". Sangen ble til slutt en sleeper hit gjennom jungeltelegrafen på grunn av sin unike melodi og koreografi. Siden utgivelsen var det laveste sangen plasserte på Melons daily chart i 500-tallet, men det steg sakte til nummer 186 den 29. April. En måned etter utgivelsen, 1. mai, steg sangen til nummer 95 på Melons sanntidskart. Singelen nådde nummer 16. "Shine" debuterte på nummer 85 på Gaon Digital Chart og nådde nummer 27. Deretter annonserte selskapet at kampanjeperioden ble forlenget med to uker. De debuterte på Topp 10 Billboard's World Digital Song Sales liste.

Pentagon holdt sitt første fan-møte "僕たちの第一歩 (Our First Step)" 18. august i Japan. Den japanske versjonen av Shine ble sluppet 29. august, og var dedikert som TV Asahi sin intro-sang for episoder i august av senkvelds musikk program serien 'Break Out'.

Den 10. september slapp Pentagon sitt syvende koreanske EP *Thumbs Up!*, som inneholder fem spor, inkludert hovedsingelen "청개구리 (Naughty Boy)". E'Dawn Og Yan An var fraværende fra comebacket. Etter Hyuna annonserte sitt forhold Til E'Dawn i august, annonserte Cube Entertainment at de ville avslutte deres kontrakter 13. september, grunnet at de ikke kunne "opprettholde tillit" med dem. 14. November bekreftet Cube Entertainment offisielt E'Dawn sin avgang fra gruppen og selskapet.

Pentagon hadde sin første opptreden i en episode av *Immortal Songs* den 6. oktober 2018. Episodens tema var "Korean Lyric Awards Special", og gruppen framførte en versjon av Kim Wan-suns klassiske hit "The Pierrot Smiles At Us", en sang som ble innspilt og utgitt i 1990. Gruppen fikk 383 poeng, men tapte mot Jung Dong-ha med ett poeng. 25. november holdt gruppen fan-møtet "PENTAGon MOVINGon" på Nakano Sun Plaza, Tokyo med 2000 deltakere. Dette var deres første aktivitet siden E'Dawn sin avgang fra gruppen.

I Japan ble "Shine" rangert på fjerdeplass og "Violet" rangert på tiendeplass på Oricon 2018 Indie Album. "Violet" rangerte også som nummer åtte på Tower Records' liste over 2018 K-Pop Innenlandske Album.

### 2019

Pentagon holdt sitt første japanske Zepp tour - Dear Cosmo Tour i Osaka, Nagoya, Tokyo, og Fukuoka. Pentagon hadde sin japanske debut i februar med singelen *Cosmo,* som ble komponert og skrevet av Teru. Sangen rangerte på førsteplass på Oricon chart, i tillegg til på iTunes.

Den 24. februar holdt de sitt andre fanklubb fan-møte 'UNIONE '(Let's Play with Pentagon) på Olympic Hall. 27. mard ga de ut sin åttende koreanske EP *Genie:us,* med hovedsingelen "신토불이 (Sha La La)". Kino var ikke i stand til å delta i opptredner på grunn av en skade, men deltok i alle andre promoterende aktiviteter. Han deltok imidlertid i Pentagons oppfølgersang "Spring Snow".

I april opptrådte Pentagon igjen på Immortal Songs 2 som deltagere, og fremførte Kim Yeon-ja sin sang "Nation Of Morning" i Japan som en del av seriens 400 episode spesial. Pentagon holdt sin første solokonsert "Prism" 27. og 28 April 2019 på Blue Square iMarket Hall. Billettene ble utsolgt på en dag. 2. mai annonserte Cube entertainment at Pentagon sin første verdensturne, Prism World Tour, med 15 byer over hele verden og 16 show. 16. juni, representerte Pentagon Sør-Korea i den årlige Star Of Asia i Almaty, Kasakhstan, som samlet mer enn 20.000 mennesker på Medeu High-Rink. I juli annonserte Pentagon ytterligere åtte byer for deres *Prism* verdensturne, som dekket tjuetre byer over hele verden. 22. juli annonserte Cube Entertainment at Yan An ikke kunne delta i Pentagon sin 2019 verdensturne, "Prism", på grunn av medisinske årsaker.

De ga ut sitt niende EP *Sum(me:r)* 17. juli uten Yan An, grunnet helsemessige årsaker, med hovedsingelen "Humph!", som ble co-produsert av Giriboy og Hui.

### 2020
Den 12. februar slapp Pentagon sitt første studioalbum, *Universe: The Black Hall* med hovedsingelen "Dr. Bebe". Gruppen fortsatte å promotere med åtte medlemmer, da Yan An ikke var med noen promoteringsaktiviteter. Deres første studioalbum inneholder 11 spor som ble skrevet av eller inneholder tekst fra medlemmene Jinho, Hui, Wooseok, Kino og Yuto. Musikkvideoen ble publisert midnatt KST 12. februar, på grunn av den overveldende responsen.  Pentagon fortsatte deres promoteringsaktiviteter med oppfølgersangen "Shower of Rain", fra og med 12. mars på MCountdown.

Den 5. mars samarbeidet Pentagon ed Japansk rockemusikk-ikon Glay i "I'm Loving You" som en del av Glay sitt 25-årsjubileums album *Review II-Best Of Glay*. Sangen ble beskrevet som en sjanger-bøyende sang av en fengende Latin-inspirert dans-popsang med et "killer" elektronisk sammenbrudd.

Pentagon deltok i Mnets reality-tv-konkurranse *Road to Kingdom*, som ble sendt fra april til juni 2020. For den første forestillingen - Song Of King, framførte gruppen et arrangement utført av Hui, av Block B sin sang, "Very Good", med reimagined Mad Max konsept. De ble rangert på andreplass i den første konkurransen. I andre runde med temaet "Min Sang" valgte Pentagon "Shine + Spring Snow" (빛나리+봄눈) som sanger som best fanger lagets historie. 
Det var siste gang Pentagon opptrådte sammen før det eldste medlemmet Jinho begynte å avtjene sin obligatoriske militærtjeneste som aktiv soldat den 11. mai 2020. Da sangen gikk fra "Shine" til "Spring Snow", bl en video melding laget av medlemmer unntatt Jinho spilt, som inneholder deres oppriktige følelser overfor Jinho. De ble rangert på tredjeplass i første elimineringsrunde. Pentagon og ONF tok førsteplass i samarbeidsopptreden i første runde i 3. runde, og utførte en nytolkning av Blackpink "Kill This Love". I andre runde framførte Pentagon Monsta Xs sang *Follow*. 12. juni lanserte gruppen en ny sang, "Basquiat", for programmets finale, og endte på tredje plass samlet sett.

I september ble sangen "Humph", som ble utgitt 17. juli 2019, et hett tema på sosiale medier og internettsamfunn. Koreanske internettbrukere mente at "sangen passer perfekt for COVID-19-pandemi-situasjonen. Sangen inneholder blant annet strofen "Ikke krysse linjen Stopp / Ingen adgang det er ingen tilgang / Å, du har akkurat krysset linjen / Å, vær så snill behold det"; den en fengende melodi og en inntagende koreografi, som gjør den egnet i en kampanje for å oppmuntre til å holde avstand for å unngå smittespredning." Denne sangen ble populær i memer, og musikkvideoen fikk også svært mange visninger.

6. september holdt de et online fan-møte og konsert kalt Pentag-on Air, hvor de framførte forskjellige sanger, inkludert en ikke utgitt akustisk engelsk versjon av sangen "Spring Snow". 70% av deltakerne var internasjonale fans, og 30% var innenlandske fans.16. september slapp Pentagon sangen "Twenty-Twenty", som var den første OST-en for webdramaet *Twenty-Twenty*. Sangen var komponert av Kino og inneholdt tekst skrevet av Kino og Wooseok. 17. september publiserte Pentagon en teaser-video med tittelen "I've been keeping an eye on you", som viste fram Yan An, noe som offisielt endte hans 440-dagers pause fra gruppen.

Den 23. september utga gruppen sitt første japanske studioalbum (sitt andre album totalt); albumet fikk tittelen *Universe: The History*. Albumet inneholdt blant annet japanske sanger fra deres debut-EP *Gorilla*, samt debutsinglene "Cosmo" og "Happiness / Sha La La". Albumet debuterte på nummer 7 På Oricon Albums Chart, og nummer 8 på Billboard Japan Hot Album.

Den 12. oktober utga Pentagon sin tiende EP, *We:th*. Nå hadde gruppen kun åtte medlemmer, fordi Jinho hadde begynt å avtjene verneplikten. Hovedsingelen "Daisy", er en alternativ rockesang med en trendy, men intens lyd, produsert av Pentagon-medlemmene Hui og Wooseok, og komponist Nathan. Albumet består av seks sanger, inkludert" I'm Here", en selvkomponert solosang av Jinho. We*:th* ble deres høyeste selgende album, ved å selge 64,045 fysiske kopier den første uken av utgivelsen. Den 20. oktober fikk gruppen sitt første musikkshowseier etter fire år, med "Daisy" på SBS MTVs *The Show*. 28. oktober utga gruppen den offisielle kinesiske og japanske versjonen av sangen. Den 10. november begynte Pentagon med sin første podcast med DIVE Studios, med tittelen *Pentagon's Jack Pod*. 13. desember holdt Pentagon en live online konsert kalt 2020 Pentagon Online Consert  [WE L:VE.

Den 18. desember lanserte Pentagon den digitale singelen "Eternal Flame".

### 2021
28. januar slapp Pentagon "Honey Drop" som den første OST for webdramaet *Replay: The Moment*. Hui startet å avtjene verneplikten som sivil sosialarbeider den 18. februar. Gruppen hadde en rolle i webdramaet *Nickname Pine Leaf* for SBS sin YouTube kanal yogurD i mars. Den 15. mars utga Pentagon sin ellevte EP *Love or Take*, med hovedsingelen "Do or Not".

Den 14. juni utga Pentagon sitt fjerde Japanske EP, *Do or Not*, som inneholder den japanske versjonen av hovedsingelen med samme navn.

Den 18. august samarbeidet medlemmene Yuto, Kino ogWooseok for å utgi den digitale singelen"Cerberus".

Jinho ble ferdig med militærtjenesten den 14. november, uten å ha vært tilbake i aktiv tjeneste etter sin siste ferie, noe som var i samsvar med departementets retningslinjer for å hindre spredning av covid-19. Den 24. november testet Kino positivt for covid-19.

### 2022
Den 24. januar utga Pentagon sitt tolvte EP *In:vite U* med hovedsingelen "Feelin' Like".

Den 4. mars ble det bekreftet at Pentagons fan-møte, *Pentagon's Private Party*, ville bli avholdt 2. og 3. april.

Den 3. mai 2022 vervet Hongseok seg til sin obligatoriske militærtjeneste som aktiv soldat.

## Filantropi
Pentagon donerte 50 millioner won (omtrent 381 502 NOK) til Gangnam Severance Hospital Respiration Rehabilitation Center for pasienter med sjeldne nevromuskulær sykdommer i september 2018. Pentagons leder Hui sa, 

## Ambassadør
Den 27. september 2017 ble Pentagon utnevnt som æres-ambassadør for Korea Copyright Protection Service på 1-årsdagen for Korea Copyright Protection Office og Future Vision 2021. 24. juni 2020 ble Pentagon Sør-Koreas Røde Kors-Ungdom sin nye ambassadør.

## Anbefalinger
Før Pentagon offisielt debuterte ble de ti medlemmene valgt som nye modeller for å støtte Econeko & Sausando's Organic Ice Cream Bubble Cleanser i 2016. Den 18. august 2016 offentliggjorde skoleuniformmerket Elite sitt samarbeid med Pentagon og I. O. I som nye modeller. I 2017-19 var de modellen For D'Live + OTT set-top boks. Den 16. april 2021 begynte Pentagon å anbefale Thai juice-merket Tipco.

## Medlemmer
Hentet fra deres Naver-profiler

; Nåværende medlemmer

**Aktive**
* Jinho () – vokalist 
* Shinwon () – vokalist
* Yeo One () – vokalist
* Yan An () – vokalist 
* Yuto () – rapper, danser, vokalist
* Kino () – danser, vokalist, rapper
* Wooseok () – rapper, vokalist

**Inaktive**
* Hui () – leder, vokalist, danser (inaktiv grunnet militærtjeneste)
* Hongseok () – vokalist (inaktiv grunnet militærtjeneste)

**Tidligere medlemmer**

* E ' Dawn ()- rapper, danser (2016–2018)

## Diskografi

**Koreanske album**
* **' (2020)

**Japanske album**
* **' (2020)

## Filmografi

### Underholdningsprogram

* *Road to Kingdom* (Mnet, 2020)

### Reality program

* *Pentagon Maker* (Mnet-M2, 2016)
* *Pentory * (Naver V App, YouTube, 2016-nåværende)
* *Pentagon's Textbook* (Naver V App, 2016-2018)
* *Pentagon's Private Life * (MBC HeyoTV, 2016-2017)
* *Pentagon's To Do List* (Naver V App, 2017)
* *Pentagon's TNL (Thursday Night Live)* (Naver V App, 2017) (YouTube, 2019)
* *Just Do It Yo!* (YouTube, 2018–nåværende)
* *Pentagon X Star Road* (Naver V App, 2019-2020)

### Drama

* *Spark*(Naver TV Cast, 2016)
* *Hello, My Twenties! 2* (JTBC, 2017)

## Konsert og turneer

### Headline turneer

* 1st Japan Zepp tour - "Kjære Cosmo Tour" (2019)
* Prism World Tour (2019) 

### Headline konserter

* Pentagon Mini Concert Tentastic Vol.1 - Love (2016)
* PENTAGON 1st Concert in Japan (2017)
* Pentagon Mini Concert Tentastic Vol.2 - Trust (2017)
* Pentagon 2017 Tentastic Live Concert in Japan (2017)
* Pentagon Mini Concert Tentastic Vol.3 - Promise (2017)
* Pentagon 2017 Tentastic Live Concert in Tokyo (2017)
* Pentagon Mini Concert Tentastic Vol.4 - Dream (2017)
* PENTAGON! Great Live Concert in Japan 2018 Your Whiteday (2018)
* Pentagon Mini Concert Tentastic Vol.5 - Miracle (2018)
* Pentagon concert "PRISM" (2019)
* 2020 Pentagon Online Concert [WE L:VE] (2020)

## Referanser


## Eksterne lenker
* 
* 
* Pentagon Offisielle Facebook